હવે એપ્રિલથી મધ્યે કેરી પ્રમાણમાં સારી આવી રહી છે. 17મી એપ્રિલે 2 હજાર મણ કેરી ઠલવાઇ હતી. આ ઠલવાતી કેરીની હરાજી માર્કેટમાં થાય છે અને ભાવ બોલાય છે. ચાલુ સાલ સૌથી ઉલ્લેખનીય બાબત કેરીના બોલાતા ભાવ છે. હાલ માર્કેટમાં 20 કિલો કેસરના ભાવ 920થી લઇ 1951 (લગભગ 2 હજાર) રૂપિયા બોલાઇ રહ્યાં છે તો હાફુસના ભાવ પણ 1110 થી લઇ 1405 રૂપિયા સુધીના બોલાઇ રહ્યાં છે. આ માત્ર બે જ જાતની કેરીના ભાવ નહીં પરંતુ મોટેભાગની કેરીના ભાવ ‘ટાઇટ’ છે. ગત વર્ષે એપ્રિલનાં મધ્યે કેરીના જે ભાવ હતા તેની સરખામણીએ ચાલુ સાલ ભાવ દોઢથી પોણા બે ગણા બોલાઇ રહ્યાં છે. એક બાબત તો સ્પષ્ટ થઇ ચૂકી છે કે કેરીનાં ભાવ ચાલુ સાલ વધુ રહેશે તેથી આમ જનતાને પણ કેરીનો રસ મોંઘો (યા ભાવની રીતે કડવો) પડશે એ નક્કી છે.